Bakuna sa tigdas

Bakuna sa tigdas ay isang bakuna na napakabisa sa pag-iwas ng  tigdas. Pagkatapos ng isang dosis, ang 85% ng mga batang nasa siyam na buwan ang edad at 95% ng lampas sa labingalwang buwan ng edad ay immune na o di na tinatablan ng sakit. Ang halos lahat ng mga hindi nagkakaroon ng resistensiya laban sa naturang sakit pagkatapos ng isang dosis ay nagkakaroon ng resistensiya pagkatapos ng ikalawang dosis. Kapag ang bilang ng pagbabakuna sa isang populasyon ay mas mahigit sa 93%, ang paglagap ng tigdas ay karaniwang hindi na nagaganap; gayun pa man, magaganap ulit ito kung ang bilang ng pagbabakuna ay bababa. Tumatagal ang bisa ng bakuna ng maraming taon. Hindi malinaw kung nababawasan ang bisa nito sa paglipas ng panahon. Ang bakuna ay maaari ring pang-iwas laban sa sakit kung ibinibigay sa loob ng ilang araw pagkalipas ng pagkakalantad dito.

Tingnan din: Bakunang MMRV
 Kaligtasan 
Sa pangkalahatan,ang bakuna ay ligtas pati na sa mga may impeksiyon sa HIV s. Ang mga di inaasahan at di kanais-nais na epekto ng gamot ay bahagya at panandalian lamang. Maaaring kasama na dito ang pananakit sa pinagturukan o bahagyang  lagnat. Anaphylaxis na nadokumento na mga isa sa bawat isang daang libong tao. Mga Bilang ng  Guillian-Barre syndrome, autism at sakit na pamamaga sa pagdumi ay hindi lumilitaw na tumaas.

Pormulasyon 
Ang bakuna ay nabibili nang solo o sa kumbinasyon ng mga ibang bakuna pati na ang bakuna laban sa tigdas , bakuna laban sa beke, and bakuna laban sa bulutong-tubig (ang MMR na bakuna at MMRV na bakuna). Ang bakuna ay magkasingbisa sa lahat ng mga pormulasyon. Inirerekomenda ng  World Health Organization na maibigay ito sa ika-siyam na buwan ang edad sa mga lugar ng mundo kung saan pangkaraniwan ang sakit. Sa mga lugar kung saan di pangkaraniwan ang sakit, naaangkop lamang na ibigay ito sa ika-labingdalawang buwan. Ito ay isang buhay na bakuna. Ito ay nagiging tuyong pulbos na nangangailangang maihalo bago ito maibigay maging ito man ay ituturok sa ilalim ng balat o sa kalamnan. Ang pagpapatunay na ang bakuna ay naging mabisa ay matutukoy sa pamamagitan ng mga pagsusuri sa dugo.

 Kasaysayan, Lipunan at Kultura 
Nakatanggap ng ganitong bakuna ang humigit-kumulang na 85% ng mga bata sa buong mundo noong 2013. Noong 2008, di bababa sa 192 na bansa ang nag-alok ng dalawang dosis. Ito ay unang ipinakilala noong 1963. Ang bakunang kumbinasyon ng tigdas-beke-tigdas(rubella) (MMR) ay unang nagamit noong 1971. Ang bakuna laban sa bulutong-tubig ay idinagdag sa tatlong ito noong 2005 na nagresulta ng  MMRV na bakuna. Ito ay nasa  Listahang ng Mahahalagang Gamot (List of Essential Medicines)ng World Health Organization, ang mga mahahalagang medikasyong kailangang sa pangunahing  sistemang pangkalusugan. The vaccine is not very expensive.

Mga Sanggunian